» Az MTA CSFK munkatársai az MTA új tagjai között
Az MTA CSFK munkatársai az MTA új tagjai között
Az MTA 191. közgyűlése keretében az Akadémikusok Gyűlése keddi, zárt ülésén megválasztotta az MTA új rendes, levelező, külső és tiszteleti tagjait.
Az újonnan választott rendes tagok között vannak a X. Földtudományi Osztályról Szarka László és a XI. Fizikai Tudományok Osztályáról Kiss László.
Szarka László az MTA Csillagászati és Földtudományi Kutatóközpont korábbi főigazgatója, szakterülete a geofizika, a föld- és környezettudomány. Kiss László az MTA Csillagászati és Földtudományi Kutatóközpont jelenlegi főigazgatója, kutatási területe a megfigyelő csillagászat és űrfotometria, a csillagok, exobolygók és kis égitestek asztrofizikája.